
Esselamu alejkum! Moje pitanje se odnosi na ***[brak](https://pitajucene.com/search/Brak/questions/ "Pretraži pitanja o braku")***. Ukoliko čovjek oženi ženu koja je prije stupanja u bračnu zajednicu počinila grijeh bluda i o tome naknadno obavijestila muža, zatim prihvatila vjeru s propisima, je li brak s takvom ženom ***[haram](https://pitajucene.com/search/haram/questions/ "Pretraži pitanja o haramu")***? Suprugova ***[rodbina](https://pitajucene.com/search/rodbina/questions/ "Pretraži pitanja o rodbini")*** se slaže s tim brakom iz straha da nakon razvoda muž ne krene stranputicom, dok okolina na to gleda podijeljeno. Da vas Allah nagradi za odgovor!


* 
* 
* 
* 
* 
* 
* 

 
Brak sa ženom koja je počinila blud

Iskreno, žao mi je što je zinaluk u velikom procentu zastupljen među nama. To je jedan od velikih uzroka nazadovanja muslimana. Što se tiče slučaja u ovom pitanju, žena je bila obavezna obavijestiti svog budućeg muža o grijehu koji je počinila. To bi priznanje najvjerovatnije uticalo na njegovu odluku. Možda je u tom slučaju ne bi uzeo za suprugu.


U principu vjerniku nije dozvoljeno oženiti bludnicu i obratno, vjernici se nije dozvoljeno udati za bludnika. Uzvišeni Allah je rekao: „Bludnik ne treba da se ženi osim bludnicom, ili mnogoboškinjom, a bludnica ne treba da bude poželjna osim bludniku ili mnogobošcu, to je zabranjeno vjernicima“. (En-Nur, 3) Ova zabrana ne važi za one koji se pokaju. Koliko vidim žena se pokajala i to je veoma važno u ovom slučaju.


Nakon što je saznao za grijeh muž ima pravo da odluči hoće li nastaviti živjeti sa ovom ženom ili će je pustiti. Obzirom da se pokajala, ja predlažem da je zadrži. I nije ***[haram](https://pitajucene.com/search/haram/questions/ "Pretraži pitanja o haramu")*** živjeti sa takvom ženom. Ona se pokajala. Mnogo je takvih brakova među muslimanima. Uglavnom su ljudi činili grijehe iz neznanja. Veoma je važno što ***[rodbina](https://pitajucene.com/search/rodbina/questions/ "Pretraži pitanja o rodbini")*** prihvata taj ***[brak](https://pitajucene.com/search/Brak/questions/ "Pretraži pitanja o braku")***, a što se tiče okoline, na nju ne treba posebno obraćati pažnju. Vrata pokajanja su otvorena. Iskreno pokajanje briše ranije počinjene grijehe.


Hfz. ***[Senaid Zaimović](https://pitajucene.com/search/Senaid+Zaimovi%C4%87/answers/ "Pretraži odgovore od hfz.mr. Senaid Zaimović")***  

Preuzeto sa stranice: <http://www.n-um.com>


